jkorsvik/nowiki_second_scrape_merged huggingface dataset:
Hogg Robinson Group

Hogg Robinson Group (HRG) er et internasjonalt selskap med hovedkontor i Storbritannia. HRG har spesialisert seg på å selge forretningsreiser. and Data management underpinned by proprietary technology. Selskapet eier eller driver reisebyråer i 25 land i Asia, Europa og Nord-Amerika. I Norge driver selskapet, reisebyrået Bennett Reisebureau, 31 reisebyråer i Norge, hvorav 23 er franchiser. 
HRG ble børsnotert på London Stock Exchange i 2006.


== Referanser ==


== Kilder ==
Hogg Robinson resumes float plan. BBC News.


== Eksterne lenker ==
Hogg Robinson Groups hjemmeside
HRG share data on the London Stock Exchange Website
Carl Frederik Motzfeldt

Carl Frederik Motzfeldt (født 3. april 1808 i Fredskjær i Rygge, død 24. juni 1902 i Trondhjem) var en norsk jurist, embedsmann og politiker.
Fra 1854 til 1857 var han amtmann i Finnmark, og fra 1857 til 1894 amtmann i Sør-Trøndelag.Motzfeldt var valgt inn på Stortinget fire ganger; 1857–1858, 1868–1870, 1871–1873 og 1874–1876. Den første perioden var han innvalgt som representant fra Tromsø, Hammerfest og Vadsø, i de øvrige periodene representerte han Throndhjem og Levanger.Motzfeldt var kommandør av St. Olavs Orden og Nordstjerneordenen.Han var far til president i Norsk Skøiteforbund, Arthur Motzfeldt.


== Referanser ==


== Eksterne lenker ==
(en) Carl Frederik Motzfeldt – kategori av bilder, video eller lyd på Commons 
(no) Carl Frederik Motzfeldt hos Norsk senter for forskningsdata
Partikulærkassen

Partikulærkassen (også Chatolkassen) var et pengefond under det danske eneveldet som sto til kongenes personlige rådighet og var adskilt fra statskassen. Partikulærkassen eksisterte fra 1699 til 1848 da eneveldet falt.
Partikulærkassen sto til kongenes disposisjon til dekning av deres personlige utgifter. De første årene ble pengene mest benyttet til innkjøp av kunst. Det kunne hende at kongen tilsto midler fra kassen til foretagender av offentlig eller halvoffentlig karakter, slik som offentlige byggeforetagender m.m. 
Partikulærkassens inntekter kom fra forskjellige offentlig inntekter, som inntekter fra Øresundstollen, den nordenfjeldske tollen i Norge, schutzgeld for jøder m. m. Til partikulærkassen ble også innbetalt beløpene som var prisen for å bli adlet av unionskongen på 1700-tallet, bl.a. fra Ancher for adelsnavn Anker, Gelmuyden for Gyldenkrantz, Hagerup for Gyldenpalm og Leopoldus for Løvenskiold, ifølge Albert Fabritius: Danmarks Riges Adel, København 1946, side 52, 55 og 57.
På 17-og 1800-tallet fikk en del danske og norske forfattere bidrag fra Partikulærkassen. Johan Nordahl Brun fikk 100 riksdaler som en oppmuntring etter at Det kongelige Teater hadde hatt premiere på hans stykke Zarine den 17. februar 1772. Salmedikteren Birgitte Cathrine Boye mottok støtte to ganger; både i 1778 og 1780 og begge ganger mottok hun 100 riksdaler. 
I 1842 ble forfatteren Christian Winther tilstått 600 riksbankdaler årlig. Han skulle motta beløpet inntil han fikk en fast ansettelse, noe som først inntraff 11 år senere, i 1853.


== Kilder ==
Partikulærkassen fra Salmonsen
Om partikulærkassen fra Litteraturpriser.dk
Moncloapalasset

Moncloapalasset (spansk Palacio de la Moncloa) er en bygning i distriktet Moncloa-Aravaca i Madrid. Siden 1977 er Moncloapalasset offisiell bolig for statsministeren i Spania. Statsministerboligen er omgitt av regjeringskontorer som huser visestatsministrene og et pressesenter. Til sammen utgjør disse Moncloakomplekset. La Moncloa benyttes som begrep for den spanske regjeringen.
Moncloapalasset har gitt navn til Moncloa-paktene, en serie avtaler om økonomi, politikk og samfunnsforhold undertegnet av regjeringen og de politiske partiene etter det første demokratiske valget i 1977.Bygningen ble vernet i 1927 og har status som Bien de Interés Cultural.


== Referanser ==


== Eksterne lenker ==
La Moncloa, den spanske regjeringens nettsted
Obeyd Zakani

Najmoddin Obeyd Zakâni (persisk: عبید زاکانی) født 1301 i Qazvin i det nåværende Iran, død 1370 i Qazvin) var en persisk dikter. Han skrev lyrikk og satire i den timuridiske perioden. Obeyd studerte i Shiraz og var ansatt som hoffpoet under kong Abu Eshaqs styre, men han reiste tilbake til Qazvin og der døde han i 1370. Obeyd har blitt berømt for sin poesi, som inneholder en god slump med humor og satire. 


== Mus og katten ==
Den historien som har gjort ham aller mest kjent er den lyriske beretningen om Mush-o Gorbe (Mus og katten). Historien er om en katt  som synder ved å drepe en rekke mus. Han ber om nåde og lover å bli en asket. Når denne beskjeden når frem til musene, blir de overlykkelige og tror umiddelbart at de vil oppnå fred med kattene. Derfor bestemmer de seg for å møte katten og forsones med ham. Det viser seg å være en stor tabbe. Katten har bevisst bedt om nåde i moskeen, slik at musene skulle tro at han har angret seg. Dette var et påskudd for å  lokke de uskyldige små  til kattens matfat. Gjennom denne historien forsøker Obeyd å vise hvordan religiøse og asketiske menn kan utføre hyklersk handlinger. Disse sammenligner han med katten som i det ene øyeblikket ber om tilgivelse og nåde, og i det andre øyeblikket synder igjen. Musene er symbolet på uskyldige liv som går tapt i de grådiges hender.


== Referanser ==


== Kilder ==
E.G. Browne. Literary History of Persia. (Four volumes, 2,256 pages, and twenty-five years in the writing). 1998. ISBN 0-7007-0406-X
Jan Rypka, History of Iranian Literature. Reidel Publishing Company. 1968 OCLC 460598. ISBN 90-277-0143-1
Ali Muhaddis & Bo Utas, The Mice and the Cat, RAAS Reports on Asian and African Studies, 3, Uppsala, 2011. (svensk og engelsk oversettelse)


== Eksterne lenker ==
Obeyd ZakaniEngelske oversettelser
Bitter Sweet
Satirical Social Dictionary
Iraj Mirza

Jalalol-mamalek Iraj Mirza (persisk: جلال‌الممالک ایرج میرزا, født oktober 1874 i Tabriz i Iran, døde 14. mars 1926 i Teheran) var en persisk dikter og samfunnskritikker.
Iraj Mirza var sønn av prins Gholamhosein Mirza som regjerte under Qajar-dynastiet. Han hadde god utdannelse, reiste mye til Europa og kunne en rekke språk, som arabisk, fransk, tyrkisk og russisk. I voksen alder fikk han seg en rekke lukrative stillinger innen offentlige sektorer, men som skribent er han mest kjent for sine moderne og dagligdagse poesi. 
I Qajar-tiden ble han svært påvirket av den konstitusjonelle revolusjonen (1906–1911) og endringene i samfunnet på den tiden. Dette fremkommer tydelig i hans poetiske stil. Hans intime og idiomatiske uttrykksform innledet en helt ny trend i persisk poesi, som noen kritikere har referert til som "den journalistiske stilen”. Det var hans enkle språk i poesien som skal ha gjort ham til “the most sweet-spoken poet of our time”. Denne stilen skal ha påvirket en rekke poeter i tiden etter ham.


== Referanser ==


== Eksterne lenker ==
(en) Iraj Mirza – kategori av bilder, video eller lyd på Commons 
(en) Iraj Mirza på Internet Movie Database 
Foto av Iraj Mirzas grav, Zahirod-doule gravlund: (1), (2).
"Aman az in Del" av Ghamar om Iraj Mirzas død [1]
Erik Fredriksson

For den svenske OL-mesteren i tautrekking, se Erik Algot FredrikssonErik Fredriksson (født 13. februar 1943) er en svensk tidligere fotballdommer. Han var hoveddommer i fire VM-matcher: Jugoslavia mot Nord-Irland i VM 1982; Italia mot Bulgaria (turneringens åpningsmatch) og Sovjetunionen mot Belgia i VM 1986; og Argentina mot Sovjetunionen i VM 1990.
Fredriksson var i tillegg dommer i den uavgjorte kampen mellom Belgia og Jugoslavia i den første runden av EM 1984, samt kampen mellom Italia og Spania i den første runden av EM 1988.


== Referanser ==


== Eksterne lenker ==
Profil på weltfussball.de
Biografi på worldreferee.com
New York Times rapport, 16. juni 1990
Alexander Ludwig

Alexander Ludwig (født 7. mai 1992) er en canadisk skuespiller.


== Karriere ==
Ludwig spilte i flere rett-på-DVD- og TV-filmer før han fikk hovedrollen i The Seeker: The Dark Is Rising (2007), som var hans første rolle i en film som gikk på kino i USA. Deretter fikk han også en av hovedrollene i den populære eventyrfilmen Race to Witch Mountain med Dwayne Johnson og AnnaSophia Robb. Filmen hadde et budsjett på 65 millioner dollar og spilte inn pene 106 millioner dollar på verdensbasis.Ludwig hadde en birolle i hitfilmen The Hunger Games, basert på den populære ungdomsboken Dødslekene av Suzanne Collins. Her spilte Ludwig Cato, en av deltakerne i Dødslekene.


== Filmografi ==
When the Game Stands Tall i 2014
The Hunger Games (2012) .... Cato
Race to Witch Mountain (2009) .... Seth
The Seeker: The Dark is Rising (2007) .... Will Stanton
The Sandlot 3 (2007) (V) .... E.J.
A Little Thing Called Murder (2006) (TV) .... Kenny at 11/12 yrs.
Scary Godmother: The Revenge of Jimmy (2005) (TV) .... Jimmy (stemme)
Eve and the Fire Horse (2005) .... Boy #2 – Kevin
MXP: Most Xtreme Primate (2004) (V) .... Child
Air Bud: World Pup (2001) (V) .... Actor
Vikings (2013) (TV) Bjørn


== Referanser ==


== Eksterne lenker ==
Offisielt nettsted 
(en) Alexander Ludwig – kategori av bilder, video eller lyd på Commons 
(en) Alexander Ludwig på Internet Movie Database 
(sv) Alexander Ludwig i Svensk Filmdatabas 
(da) Alexander Ludwig på Filmdatabasen 
(da) Alexander Ludwig på Scope 
(fr) Alexander Ludwig på Allociné 
(en) Alexander Ludwig på AllMovie 
(en) Alexander Ludwig hos Rotten Tomatoes 
(en) Alexander Ludwig hos The Movie Database
Nzérékoré (region)

Nzérékoré er en region i Guinea. Den ligger sørøst i landet og grenser til regionene Kankan og Faranah. Den grenser også til landene Sierra Leone, Liberia og Elfenbenskysten.


== Administrativ inndeling ==
Nzérékoré er delt inn i seks prefekturer.

Beyla
Guékédou
Lola
Macenta
Nzérékoré
Yomou
Isabelle Fuhrman

Isabelle Fuhrman (født 25. februar 1997) er en amerikansk skuespillerinne.


== Karriere ==
Allerede ti år gammel fikk Fuhrman sin første filmrolle, da hun spilte mot Dakota Fanning i Hounddog (2007). To år senere fikk hun et gjennombrudd da hun spilte hovedrollen i filmen Orphan (2009), hvor hun spiller en mystisk jente som blir adoptert av et ektepar som nettopp har mistet en ufødt datter. Thrilleren spilte inn 76 millioner dollar på verdensbasis. I 2011 har hun vært å se i lavbudsjettskomedien Salvation Boulevard, som har skuespillere som Jennifer Connelly, Marisa Tomei, Pierce Brosnan, Ed Harris og Greg Kinnear på rollelisten. Denne filmen ble ikke noen hit, og ble heller aldri vist på norske kinoer.
I 2012 spilte hun Clove, en av deltagerne i The Hunger Games.. Dette var første gang hun spilte i en høybudsjettsfilm. Filmen er basert på ungdomsromanen Dødslekene av Suzanne Collins. I 2013 spilte hun mot Jaden og Will Smith, samt norske Kristofer Hivju i After Earth.
I 2014 spilte hun hovedrollen i dramafilmen Dear Eleanor, hvor også Liana Liberato, Joel Courtney, Jessica Alba og Luke Wilson er med.


== Filmografi ==
Extra Credit and Arthur Darks (????) .... Cady Fulson
Hellbent (2016) .... Danni Frost
One Night (2015) .... Bea
Cell (2015) .... Alice Maxwell
Dear Eleanor (2015) .... Max the Wax
Masters of Sex (2015) .... Tessa Johnson (1 episode)
The Snow Queen 2 (2014) .... Afilda (engelsk stemme)
All the Wilderness (2014) .... Val
Adventure Time with Finn & Jake (2013) .... Shoko (1 episode)
After Earth (2013) .... Rayna (ukredittert)
The Between (2013) .... Michelle
Sammy's Avonturen 2 (2012) .... Shelly
The Hunger Games (2012) .... Clove
Møte på valmueåsen (2011) .... Sora Matsuzaki (engelsk stemme)
Salvation Boulevard (2011) .... Angie Vanderveer
The Whole Truth (2011) .... Lyric Byrne (1 episode)
Sammy's avonturen: De geheime doorgang (2010) .... Hatchling Shelly (stemme)
Pleading Guilty (2010) (TV) .... Carrie
The Cleveland Show (2009) .... Girl (stemme)
Children of the Corn (2009) (TV) .... Additional voices (stemme)
Orphan (2009) .... Esther
Ghost Whisperer (2008) .... Gretchen Dennis (1 episode)
Hounddog (2007) .... Grasshopper
Band Rehearsal (2007) .... Lucy
Justice (2006) .... Grace O'Neil (1 episode)


== Referanser ==


== Eksterne lenker ==
(en) Isabelle Fuhrman på Internet Movie Database 
(sv) Isabelle Fuhrman i Svensk Filmdatabas 
(da) Isabelle Fuhrman på Filmdatabasen 
(da) Isabelle Fuhrman på Scope 
(fr) Isabelle Fuhrman på Allociné 
(en) Isabelle Fuhrman på AllMovie 
(en) Isabelle Fuhrman hos Rotten Tomatoes 
(en) Isabelle Fuhrman hos The Movie Database
Partido Social Democrata

Partido Social Democrata (PSD) er et sentrum-høyre-orientert, liberal-konservativt politisk parti i Portugal.  


== Historie ==
Partiet ble stiftet i 1974, to uker etter nellikrevolusjonen. I 1979 allierte partiet seg med andre høyreorienterte partier for å danne det senere nedlagte Demokratisk Allianse. Partiet vant det portugisiske parlamentsvalget i både 1979 og i 1985. Partiets daværende leder Anìbal Cavaco Silva var statsminister i ti år da store økonomiske reformer ble gjennomført i landet. Da han trakk seg i 1995 tapte PSD det årets parlamentsvalg.  I 2002 vant José Manuel Durão Barroso tilbake embetet for PSD og tjenestegjorde som statsminister fram til 2005. 
Selv om partiet bruker det sosialdemokratiske navnet, plasserer de seg på høyresiden. PSD er medlem av Det europeiske folkeparti. Dette skyldes at partiet dreide seg mot høyre med politiske og økonomiske reformer på 80-tallet.


== Eksterne lenker ==
Offisielt nettsted 
(en) Partido Popular Democrático – Partido Social Democrata – kategori av bilder, video eller lyd på Commons
Juk-do

Juk-do er en liten øy som ligger to km øst for den større Ulleung-do som ligger i provinsen Nord-Gyeongsang i Sør-Korea. Øya var tidligere kjent som Jukseo-do (죽서도, 竹嶼島). Øya er den nest største i øygruppa der Ulleung-do er den største. Øygruppa teller tilsammen 44 øyer, hvorav 4 er bebodde. Blant øyene er Liancourtøyene som ligger vel 87 km mot sørøst.
I 2004 levde en familie bestående av tre mennesker på øya. Administrativt er øya en del av Jeodong-ri i Ulleung by i fylket Ulleung i provinsen Nord-Gyeongsang. På kinesiske tegn skrives øyas navn 竹嶼(島), og betyr «bambusøya» (bambus (竹) øya(嶼)). Navnet kommer mest trolig som en følge av at det vokser bambus på øya.


== Eksterne lenker ==
(en) Jukdo Island – kategori av bilder, video eller lyd på Commons 
(en) Ulleungs myndigheter
(ko) Ullungdo.com: Turistinformasjon
Vett & Viten

Vett & Viten er et norsk forlag etablert i 1987. Det utgir lærebøker innen en rekke fagområder for videregående skoles yrkesfaglige linjer, teknisk fagskole og høgskoler/universitet, fagbøker innen petroleumstekniske fagområder  og 
fotturguider for rekke bynære områder i Sør-Norge.
Innen datafag var forlaget i en periode norsk hoveddistributør for dataforlag i USA og Storbritannia og utgiver av norske utgaver av en rekke brukerbøker fra bl.a. Microsoft Press og Adobe.
Owners Group International

Owners Group International (OGI) var et norsk nettverksselskap etablert i 2004 av Jørn Ronnie Tagge og Jarl Moe. Selskapet var registrert på Seychellene.OGI ble markedsført som et investeringsselskap der medlemmene ble lokket med egen oljebrønn i Texas og store avkastninger på investerte midler. Tagge kom fra vervet som styreleder i pyramideselskapet T5PC, og OGI kom raskt både i medienes og Økokrims søkelys. Dette medførte at selskapet la ned sin satsing i Skandinavia. På et tidspunkt var selskapet basert på aksjekursen verdsatt til 2,5 milliarder kroner. Selskapet oppga selv å ha nærmere 10.000 medlemmer.Selskapet var i drift bare noen måneder før all aktivitet ble stengt. Virksomheten ble så flyttet over til Jomfruøyene, men like etter ble selskapets konto på Kypros sperret, og pengene betalt tilbake til mange av investorene. Tagge hadde da selv tatt ut store beløp i kontanter. Etter at Tagge ble slått personlig konkurs opphørte også virksomheten i OGI.I etterkant omtales OGI som et av flere kortvarige pyramidespill som oppstod i kjølvannet av kollapsen i T5PC.


== Referanser ==
Boké (region)

Boké er en region i Guinea. Den ligger vest i landet langs kysten av Atlanterhavet og grenser til regionene Kindia og Labé. Den grenser også til landene Senegal og Guinea-Bissau
Store deler av Guineas bauxittressurser ligger i Boké og de to største gruvene i Guinea ligger i regionen.


== Administrativ inndeling ==
Boké er delt inn i fem prefekturer.

Boffa
Boké
Fria
Gaoual
Koundara
Clair de Lune

Clair de Lune  er fransk for månelys eller måneskinn.  
Begrepet er brukt av flere kunstnere innen musikk, litteratur og teater. Regner vi med titler fra andre språk, vil også Beethovens måneskinnssonater bli med.
Fra fransk musikkliv er nok Claude Debussys sats fra Suite bergamasqe mest kjent. Komponisten Louis Vierne navnga også en av sine 24 fantasier (opus 1, 3, 4 og 5) fra 1926 som Claire de Lune.


== I litteratur ==
en novelle av Guy de Maupassant.
et dikt av Victor Hugo og
et dikt av Paul Verlaine
et forlagshus


== Film og TV ==
Clair de lune, en film av'Henri Diamant-Berger en 1932.
Clair de lune, amerikansk tv-serie fra 1980 – årene.
Clair de lune, som element i Disneys Fantasia (1940).
Kankan (region)

Kankan er en region i Guinea. Den ligger øst i landet og grenser til regionene Nzérékoré og Faranah. Den grenser også til landene Mali og Elfenbenskysten.


== Administrativ inndeling ==
Kankan er delt inn i fem prefekturer.

Kankan
Kérouané
Kouroussa
Mandiana
Siguiri
Faranah (region)

Faranah er en region i Guinea. Den ligger sentralt i landet og grenser til regionene Kankan, Nzérékoré, Labé og Mamou. Den grenser også til landene Mali i nord og Sierra Leone i sørvest.


== Administrativ inndeling ==
Faranah er delt inn i fire prefekturer.

Dabola
Dinguiraye
Faranah
Kissidougou
Kindia (region)

Kindia er en region i Guinea. Den ligger vest i landet langs kysten av Atlanterhavet og grenser til regionene Conakry, Labé, Mamou og Boké. Den grenser også til landet Sierra Leone i sør.


== Administrativ inndeling ==
Kindia er delt inn i fem prefekturer.

Coyah
Dubréka
Forécariah
Kindia
Télimélé
Labé (region)

Labé er en region i Guinea. Den ligger nord i landet og grenser til regionene Faranah, Mamou, Kindia og Boké. Den grenser også til landene Senegal i nord og Mali i nordøst.


== Administrativ inndeling ==
Labé er delt inn i fem prefekturer.

Koubia
Labé
Lélouma
Mali
Tougué
Mamou (region)

Mamou er en region i Guinea. Den ligger sentralt i landet og grenser til regionene Labé, Faranah og Kindia. Den grenser også til landet Sierra Leone i sør.


== Administrativ inndeling ==
Mamou er delt inn i tre prefekturer.

Dalaba
Mamou
Pita
Paulo Vanzolini

Paulo Emilio Vanzolini (født 25. april 1924 i São Paulo, død 28. april 2013 i São Paulo) var en brasiliansk vitenskapsmann og komponist.Han studerte medisin ved universitetet i São Paulo og tok eksamen i 1947. Deretter tok han en doktorgrad i zoologi ved Harvard i 1951 med en avhandling om ormeøgler. I tidrommet 1963–1993 var han direktør ved det zoologiske museet i São Paulo og bygde opp en av verdens betydeligste samlinger av krypdyr. Vanzolini har særlig forsket på mekanismene som gjør at nye arter oppstår og har videreutviklet en teori som først ble foreslått av den tyske ornitologen Jürgen Haffer. Artsrikdommen i den brasilianske mata atlântica skyldes ifølge Vanzolini at de stadige klimaendringene i pleistocen har ført til periodevis oppstykking av skogen, og nye arter har oppstått i disse refugiene.På 1950-tallet komponerte Vanzolini de populære sambaene «Ronda» og «Volta por cima». Han har også seinere komponert mange sanger, men det var først i 1981 at han utgav en plate der han selv spiller, Por ele mesmo.


== Referanser ==


== Eksterne lenker ==
Offisielt nettsted 
(en) Paulo Vanzolini – kategori av bilder, video eller lyd på Commons 
(en) Paulo Vanzolini på Internet Movie Database 
(en) Paulo Vanzolini hos The Movie Database 
(en) Paulo Vanzolini på Discogs 
(en) Paulo Vanzolini på MusicBrainz 
(en) Paulo Vanzolini på Songkick 
(en) Paulo Vanzolini på AllMusic
John Wrathall

John James Wrathall (født 28. august 1913 i Lancaster i England, død 31. august 1978) var en politiker fra Rhodesia. Han var den siste hvite president av Rhodesia. Wrathall hadde tidligere arbeidet som regnskapsfører.

Wrathall var født i Lancaster i England. Han studerte til å bli regnskapsfører, og tok eksamen i 1935. Etter dette emigrerte han til kolonien Sør-Rhodesia det følgende året. Der ble han embetsmann ved skattekontoret. I 1946 startet han egen praksis innenfor samme bransje, og ble samtidig involvert i det politiske liv. I begynnelsen var han lokalpolitiker, men deltok i grunnleggelsen av Rhodesian Front. Han ble så parlamentsmedlem, og etter dette statsråd for helseministeriet.
Wrathall støttet Ian Smith som statsminister i 1964. Smith utnevnte han til Finansminister. I denne funksjon var han en av de som skrev under Rhodesias unilaterale uavhengighetserklæring den 11. november 1965. Han var visestatsminister fra 7. september 1966. I 1975 tjente han fortsatt som finansminister, og ble ansett som en av kabinettets mer innflytelsesrike medlemmer sammen med P.K. van der Byl.


== President ==
I juli 1973 gikk Wrathall av fra sine politiske stillinger, og den 14. januar 1976 avla han sin ed som Rhodesias andre president, etter Clifford Dupont. Han var president i to og et halvt år, før han døde av hjerteinfarkt. 


== Referanser ==


== Kilder ==
"Mr John Wrathall: President of Rhodesia" (Nekrolog), The Times, 1. september 1978
F.M.G. Willson and G.C. Passmore, Holders of Administrative and Ministerial Office 1894-1964 (University College of Rhodesia and Nyasaland, Salisbury, Rhodesia, 1966)
Kaitakoski kraftverk

Kaitakoski kraftverk (russisk: Кайтакоски гидроэлектростанция, Kaitakoski gidroelektrostantsija; finsk: Kaitakosken vesivoimalaitos) er et vannkraftverk like nedenfor Enaresjøen i Pasvikelva, beliggende i Murmansk fylke, Russland. Eier er det statlige energiselskapet TGK-1.
Fallet som utnyttes er 7 meter høyt. Det er installert to Kaplanturbiner på totalt 11 MW. Midlere årsproduksjon er på 70 GWh. Demningen er 15 meter høy og 553 meter lang.
Jäniskoski kraftverk

Jäniskoski kraftverk (russisk: Янискоски гидроэлектростанция, Jäniskoski gidroelektrostantsija) er et vannkraftverk i Pasvikelva, beliggende i fossen Jäniskoski (norsk: «Harefossen»: ikke en tidligere foss med samme navn i Pasvikelva, i nærheten Boris Gleb) i Murmansk fylke, Russland. Eier er det statlige energiselskapet TGK-1. Anlegget ble påbegynt allerede i 1938 og hardt ødelagt under andre verdenskrig. Deretter ble det gjenoppbygd og satt i drift i 1951.
Fallet som utnyttes er 21,5 meter høyt. Det er installert to kaplanturbiner på totalt 31 MW. Midlere årsproduksjon er på 210 GWh. Demningen er 215 meter lang.
Rajakoski kraftverk

Rajakoski kraftverk (russisk: Раякоски гидроэлектростанция, Rajakoski gidroelektrostantsija) er et vannkraftverk i Grensefoss (russisk fra finsk:  Раякоски, Rajakoski) i Pasvikelva, beliggende i Murmansk fylke, Russland. Eier er det statlige energiselskapet TGK-1.
Fallet som utnyttes er 20,5 meter høyt. Det er installert to kaplanturbiner på totalt 43 MW. Midlere årsproduksjon er på 228 GWh. Demningen er 22 meter høy og 424 meter lang.
Lateralmerke

Et lateralmerke, eller sideavmerke, er et sjømerke som markerer hvor skipsleia går i trangt og urent farvann. De er enten grønne eller røde, og har henholdsvis spiss og flat topp. I et sjøkart er styrbordmerkene (grønn) tegnet fylt svarte med en spiss på toppen, mens babordmerkene (rød) er tegnet hvite med en tynn svart ramme rundt som viser formen, og med flat topp. 
Lateralmerkene er plassert på hver side av skipsleia. Systemet ble innført i Norge fra Lista til svenskegrensen i 1980, og fra Lista til Grense-Jakobselv i 1981.Fargene angir på hvilken side av merket skipet skal passere. Skip skal passere med de de grønne merkene om styrbord, og de røde om babord. Huskeregel kan være «Med leia grønn lanterne mot grønn stake, rød lanterne mot rød stake»  Når skipet seiler mot leias hovedretning blir det motsatt. I Norge går hovedledene i hovedsak nordover, og inn i fjorder og mot havner. Leias retning er alltid markert i sjøkartet.Et lateralmerke markerer ikke et skjær, men en grunne. Dette vil si at en vanlig fritidsbåt ofte kan passere på «feil» side av et merke, uten å grunnstøte.
Merkene lages både i glassfiber og metall. Begge merkene er sylindriske og flyter med feste i sjøbunnen. Merkene kan også ha lys på toppen (se i sjøkartet) og er gjerne utstyrt med refleks. 

		


== Referanser ==